turjo4nis/wikipedia-bn-dump-20250701 huggingface dataset:
কন-সাম সমীকরণ

পদার্থবিজ্ঞান এবং কোয়ান্টাম রসায়নে, বিশেষ করে ঘনত্ব ফাংশনাল তত্ত্বে কন-সাম তত্ত্ব হল কোন কাল্পনিক সিস্টেমের (কন-সাম সিস্টেম) এক-ইলেকট্রন স্রোডিঞ্জার সমীকরণ (আরো বিশদভাবে বলা হলে স্রোডিঞ্জারের মত সমীকরণ)। পরস্পরের সাথে মিথস্ক্রিয়া করে না এমন কণা (সাধারণত ইলেকট্রন) কাল্পনিক সিস্টেম তৈরি করে। তারা একই ঘনত্ব বহন করে, যা মিথস্ক্রিয়ায় যুক্ত কণার ক্ষেত্রে পাওয়া যায়। কন-সাম সমীকরণ স্থানীয় ক্রিয়াশীল (কাল্পনিক) বাহ্যিক বিভব দ্বারা সংজ্ঞায়িত। এই বিভবে মিথস্ক্রিয়াহীন কণা চলাচল করে, যাদেরকে vs(r) বা veff(r), হিসেবে লেখা হয়। এই বিভবকে বলা হয় কন-সাম বিভব। যেহেতু কন-সাম সিস্টেমের কণাসমূহ মিথস্ক্রিয়াহীন ফার্মিয়ন, তাই কন-সাম তরঙ্গ ফাংশন একটি একক স্লেটার নির্ণায়ক হিসেবে চিহ্নিত হয়, যা তৈরি হয় অরবিটালের সেট দ্বারা। এই অরবিটালসমূহ সবচেয়ে কম শক্তিবিশিষ্ট সমাধান:

 

এই আইগেনমান সমীকরণটি কন-সাম সমীকরণ-এর সাধারণ প্রতিনিধি। এখানে εi হল φi এর সাথের অরবিটাল শক্তি, এবং N কণার ক্ষেত্রে এটি হবে

নামকরণ 
কন-সাম সমীকরণের নামকরণ করা হয়েছে ওয়াল্টার কন এবং তার ছাত্র লু জিউ সামের নামানুসারে। ১৯৬৫ সালে ইউনিভার্সিটি অব ক্যালিফোর্নিয়া, স্যান ডিয়েগোতে এর আবিষ্কার হয়।

কন-সাম বিভব 
কন-সাম ঘনত্ব ফাংশনাল তত্ত্বে, একটি সিস্টেমের মোট শক্তিকে প্রকাশ করা হয় চার্জ ঘনত্বের ফাংশনাল হিসেবে নিম্নরূপে:

 

যেখানে Ts হল কন-সাম গতিশক্তি, যা কীনা কন-সাম অরবিটালের যোগফল হিসেবে নিম্নরূপে প্রকাশ করা যায়

 

vext হল বাহ্যিক বিভব যা মিথস্ক্রিয়াবিশিষ্ট বাস্তব সিস্টেমে কার্যকর হয়ে থাকে (যেমন আণবিক সিস্টেমে ইলেকট্রন-নিউক্লিয়াই মিথস্ক্রিয়া), EH হল হার্টরি (বা কুলম্ব) শক্তি।

 

এবং Exc হল এক্সচেঞ্জ-কোরিলেশন (বিনিময়-আন্তসম্পর্ক) শক্তি। এক গুচ্ছ অরবিটালের সাপেক্ষে মোট শক্তিকে পরিবর্তন করে কন-সাম সমীকরণ তৈরি করা যায়। তবে এর আগে এই অরবিটালের উপরে কিছু সীমাবদ্ধতা প্রয়োগ করতে হয়। এর মাধ্যমে যে কন-সাম বিভব পাওয়া যায়, তা হল

 

শেষ রাশিটি

 

হল এক্সচেঞ্জ-কোরিলেশন বিভব। এই রাশিটি এবং সংশ্লিষ্ট শক্তির রাশি হল কন-সাম ধারার ঘনত্ব ফাংশনাল তত্ত্বের অজানা রাশি। অপর একটি ধাপে অরবিটাল অপরিবর্তিত থাকে, যাকে বলা হয় হ্যারিস ফাংশনাল তত্ত্ব।

কন-সাম শক্তি εi, সাধারণভাবে খুব কম ভৌত অর্থ বহন করে (দেখুন কুপম্যানের তত্ত্ব)। এই অরবিটাল শক্তির যোগফল মোট শক্তির সাথে এরূপে সম্পর্কিত:

 

যেহেতু অরবিটাল শক্তিসমূহ ওপেন-শেল ক্ষেত্রগুলোতে অভিন্ন নয়, তাই এই সমীকরণটি নির্দিষ্ট অরবিটাল শক্তির জন্য সঠিকভাবে কাজ করে।

তথ্যসূত্র 

ঘনত্ব ফাংশনাল তত্ত্ব
কোয়ান্টাম রসায়ন
ধাতব বিশ্লেষণ
নাইজারের ইতিহাস



প্রাগৈতিহাসিক নাইজার

সৃষ্টির সূচনালগ্ন থেকেই নাইজারে মানুষ বসবাস করেছে। প্রতিবেশি চাদে ২ থেকে ৩.৫ মিলিয়ন বছরের পুরনো জীবাশ্ম আবিষ্কৃত হয়েছে।

নাইজারের দক্ষিণাংশে অধিকাংশ মানুষ বসবাস করে। কিন্তু এখনো সেখানকার প্রত্নতাত্ত্বিক ইতিহাস অজানা থেকে গেছে। 

সাহারা মরুভূমির নাইজার অংশে ৬০,০০০ বছর পূর্বে মানুষ বসবাস করলেও বর্তমানে এটি একেবারেই জনশূন্য।

প্রাচীন ইতিহাস

খ্রিস্টপূর্ব পঞ্চম শতাব্দীতে কার্থেজ ও মিশর পশ্চিম আফ্রিকায় সোনা , হাতির দাঁত, কাপড়ের বোতাম, লবণ ও ধাতব পণ্য ক্রয়-বিক্রয়ের অন্যতম প্রাণকেন্দ্র হয়ে দাঁড়ায়। নাইজার সাহেল ও ভূমধ্যসাগরীয় অববাহিকার সংযোগস্থলে রূপান্তরিত হয়।

নাইজার সাম্রাজ্য

বিভিন্ন সাম্রাজ্য বিভিন্ন সময়ে নাইজারকে নিজেদের অংশ হিসেবে দাবি করে। এগুলো হলো - সংহাই সাম্রাজ্য, মালি সাম্রাজ্য, ডেনডি রাজতন্ত্র, গাও এবং কানেম বোরনু।  কয়েকটি হাওসা রাজ্যও নাইজারের উপর সময়ে সময়ে নিজেদের কর্তৃত্ব দাবি করেছে। একসময় তুয়ারেগরা হাওসাদের সাথে মিলে বিরাট জাতিরাষ্ট্র তৈরি করে।  সোকোতোর ফুলানি সাম্রাজ্যের সঙ্গে এই জাতিরাষ্ট্রের অচিরেই বিরোধ উপস্থিত হয়। এই সংঘাতের ফসল হিসেবে বোর্নু সাম্রাজ্য গড়ে ওঠে, ১৮৯৩ সালে যার পতন ঘটে।

ঔপনিবেশিকীকরণ

ঊনবিংশ শতকে নাইজারের বাসিন্দাদের সাথে ইউরোপীয়দের সংযোগ স্থাপিত হয়। ব্রিটেনের মুঙ্গো পার্ক ও জার্মানির হাইনরিখ বার্থ নাইজার নদীর উৎসমুখ খুঁজতে গিয়ে এ এলাকাটি আবিষ্কার করেন। ১৯০০ সালের দিকে ফ্রেঞ্চরা এখানে স্থিতিশীলতা আনার চেষ্টা করলেও একসময় সেই চেষ্টা ব্যর্থ হয়। বিশেষত তুয়ারেগরা শান্তি প্রচেষ্টায় বাধা সৃষ্টি করে। অগত্যা ১৯২২ সালে নাইজারকে ফ্রেঞ্চ উপনিবেশে পরিণত করা হয়।

সেনেগালের রাজধানী ডাকার হতে একজন গভর্নর জেনারেল ফ্রেঞ্চদের পশ্চিম আফ্রিকান উপনিবেশগুলো তদারকি করার গুরুদায়িত্বে নিয়োজিত ছিলেন। ১৯৪৬ সালের ফ্রেঞ্চ সংবিধান উপনিবেশগুলোর অধিবাসীদের আংশিক স্বায়ত্তশাসনের পথ উন্মুক্ত করে।

স্বাধীনতার পথে

১৯৫৬ সালের ২৩ জুলাই ফ্রেঞ্চ উপনিবেশগুলোর স্বাধিকারচেতনার তীব্র স্ফুরণে বাধ্য হয়ে ফ্রেঞ্চ সংসদ সংস্কার আইন পাস করে। ১৯৫৭ সালের প্রথমদিকে আরো কিছু সংস্কার পরিকল্পনা কার্যকর হয়। শুধু  ভোটাধিকার প্রয়োগে অসমতা অপসারণই নয়, এর পাশাপাশি শিক্ষা, স্বাস্থ্য এবং অবকাঠামো উন্নয়নের পথও প্রশস্ত হয়।

১৯৫৮ সালের ৫ অক্টোবর পঞ্চম ফ্রেঞ্চ প্রজাতন্ত্র প্রতিষ্ঠিত হয়। ফ্রেঞ্চরা তখন তাদের উপনিবেশগুলোকে স্বাধীন রাষ্ট্র হিসেবে আত্মপ্রকাশের জন্য গণভোট আয়োজনের সুযোগ প্রদান করে।

ঐ বছরের ৪ ডিসেম্বর নির্বাচনে নাইজেরিয়েন প্রগ্রেসিভ পার্টি (পিপিএন) এবং মুভমেঁত সোশ্যালিস্টে আফ্রিকানের মধ্যে   মূল প্রতিদ্বন্দ্বিতা হয়।  হামানি দিওরি ও জিবো বাকারি এগুলোর নেতৃত্বে ছিলেন। পিপিএন ৫৮টির মধ্যে ৫৪টি আসনে জয়লাভ করে। পাশাপাশি স্বাধীনতার পক্ষেও নাইজারের বাসিন্দারা অভিমত প্রকাশ করেন।

২০২৫ সালের এপ্রিলে, ইতিহাসে প্রথমবারের মতো, নাইজার ফরাসি ভাষাকে কর্মক্ষেত্রের ভাষা হিসেবে বাদ দেয় এবং হাউসাকে একটি সরকারী ভাষা করে।

তথ্যসূত্র

বহিঃসংযোগ

নাইজারের ইতিহাস
ভটিয়ালী ভাষা

ভটিয়ালী ভাষা (ডোগরি: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চাম্বা জেলার ভট্টিয়াট উপত্যকা অঞ্চলে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ মূলত এটি জম্মুর স্থানীয় ডোগরি ভাষারই একটি দূরবর্তী উপভাষা৷

লিপি 
ভটিয়ালী ভাষার জন্য ব্যবহৃত মূল লিপি হলো ডোগরি লিপি৷ তবে ভারতের স্বাধীনতা লাভের পর দেবনাগরী এবং গুরুমুখী লিপি এই লিপিটিকে প্রতিস্থাপিত করেছে৷

জনসংখ্যা
ভটিয়ালী ভাষাভাষী লোক মূলত ভটিয়াল অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে ভটিয়ালী ভাষাভাষীর সংখ্যা ২৩,৯৭০ জন, যেখানে ২০০১ খ্রিস্টাব্দে এই জনসংখ্যা ছিলো ২৩,২৫১ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি, পাঞ্জাবি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷

ভারত - ২৩,৯৭০
হিমাচল প্রদেশ - ১৫,৩৪৭ (০.২২%)
চম্বা জেলা - ১৫,১০৭ (২.৯১%)
 ডালহৌসী ব্লক - ২,৬৪৭ (৫.৬৬%)
 সিহুন্ত ব্লক - ১১,৯৩৬ (২৯.৯৪%)
 ভটিয়াত ব্লক - ৪৭৯ (১.১২%)
আসাম - ৪,৩২১
পশ্চিমবঙ্গ - ৪,১৮৪

বর্তমান অবস্থা 
ভটিয়ালী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে পাঞ্জাবী ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ ভটিয়ালী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।

ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ এই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ তবে ভটিয়ালী বর্তমানে পাঞ্জাবী ভাষার অন্তর্ভুক্ত করা হয়৷

তথ্যসূত্র

পাহাড়ী ভাষা
হিমাচল প্রদেশের ভাষা
ভারতের ভাষা
উত্তর ইন্দো-আর্য ভাষা
দেবনাগরী লিপিতে লেখা ভাষা
আলী এক্সপ্রেস

আলীএক্সপ্রেস হ'ল আলিবাবা গ্রুপের মালিকানাধীন চায়না ভিত্তিক একটি অনলাইন খুচরা পরিষেবা। প্রতিষ্ঠানটি প্রতিষ্ঠিত হয় ২০১০ সালে, এটি চীন এবং সিঙ্গাপুরের ছোট ছোট ব্যবসা নিয়ে গঠিত যা আন্তর্জাতিক অনলাইন ক্রেতাদের পণ্য সরবরাহ করে।এটি রাশিয়ার সর্বাধিক জনপ্রিয় ই-কমার্স ওয়েবসাইট এবং এটি ব্রাজিলের ১০ তম সর্বাধিক জনপ্রিয় ওয়েবসাইট ছিল।

আলীএক্সপ্রেস ব্যবসায় থেকে ব্যবসায় কেনা বেচা পোর্টাল হিসাবে শুরু হয়েছিল। এটি এর পরে ব্যবসায়িক থেকে ভোক্তা, ভোক্তা থেকে কম্পিউটিং এবং প্রদান পরিষেবাগুলিতে প্রসারিত হয়েছে।আলীএক্সপ্রেস বর্তমানে (২০১৬) ইংরাজী, স্প্যানিশ, ডাচ, ফরাসি, ইতালিয়ান, জার্মান, পোলিশ, তুর্কি, পর্তুগিজ, ইন্দোনেশীয় এবং রাশিয়ান ভাষায় ওয়েবসাইট চালায়। এই ভাষার জন্য দেশের সীমানার বাইরে থাকা গ্রাহকরা স্বয়ংক্রিয়ভাবে পরিষেবাটির ইংরেজি সংস্করণ পরিবেশন করা হয়।

তথ্যসূত্র 

২০১০-এ প্রতিষ্ঠিত ইন্টারনেট সম্পত্তি
২০১০-এ চীনে প্রতিষ্ঠিত
ফেডেক্স

ফেডেক্স কর্পোরেশন হল আমেরিকান বহুজাতিক সরবরাহ পরিষেবা সংস্থার সদর দফতর টেনেসির মেমফিসে ।  "ফেডেক্স" নামটি সংস্থার মূল বায়ু বিভাগ, ফেড এরাল এক্স প্রেস (এখন ফেডেক্স এক্সপ্রেস ) এর নামের একটি সংক্ষিপ্তসার, যা ১৯৭৩ থেকে ২০০০ অবধি ব্যবহৃত হয়েছিল। সংস্থাটি রাতারাতি শিপিং পরিষেবা এবং প্যাকেজগুলি ট্র্যাক করতে পারে এবং প্যাকেজ অবস্থানের উপর রিয়েল-টাইম হালনাগাদ সরবরাহ করতে পারে এমন একটি সিস্টেমের পথিকৃতের জন্য পরিচিত, এটি এমন একটি সুবিধা যা এখন অন্যান্য বাহক পরিষেবাগুলি দ্বারা প্রয়োগ করা হয়েছে।  ফেডেক্সও মার্কিন সরকারের অন্যতম শীর্ষ ঠিকাদার।

ইতিহাস

অপারেটিং ইউনিট এবং লোগো

রাজনৈতিক অনুদান এবং তদবির

জন মোছিত্তা অ্যাড

মোটরস্পোর্টস

আরো দেখুন

তথ্যসূত্র 

মার্কিন যুক্তরাষ্ট্রে সদর দফতর বহুজাতিক কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
দেশ অনুযায়ী রেল পরিবহন

এই পৃষ্ঠাটি দেশ অনুযায়ী রেল পরিবহন সম্পর্কিত নিবন্ধের একটি সূচক প্রদান করে।

এশিয়া

মধ্য এশিয়া 

 : দেখুন উজবেকিস্তানের রেল পরিবহন ব্যবস্থা

দক্ষিণ এশিয়া 

 : দেখুন বাংলাদেশ রেলওয়ে
 : দেখুন ভারতের রেল পরিবহন ব্যবস্থা

দক্ষিণপূর্ব এশিয়া 

 : দেখুন ইন্দোনেশিয়ার রেল পরিবহন

ইউরোপ

দক্ষিণ ইউরোপ 

: দেখুন ভ্যাটিকান সিটির রেল পরিবহন

আরও দেখুন 

 উচ্চ-গতির রেল
 পরিবহন প্রকৌশল
 রেল পরিবহন
চার্লসটন, সাউথ ক্যারোলাইনা

চার্লসটন  মার্কিন যুক্তরাষ্ট্রের সাউথ ক্যারোলাইনা অঙ্গরাজ্যের বৃহত্তম শহর। এটি চার্লসটন কাউন্টির কাউন্টি আসন। চার্লসটন চার্লসটন-নর্থ চার্লসটন-সামারভিল মেট্রোপলিটন এলাকার প্রধান শহর। সাউথ ক্যারোলাইনার উপকূলের ভৌগোলিক মধ্যবিন্দুর দক্ষিণে চার্লসটন শহর অবস্থিত। এ শহরেই রয়েছে চার্লসটন বন্দর। ২০২০ সালের সেপ্টেম্বরের তথ্যানুযায়ী চার্লসটনের প্রাক্কলিত জনসংখ্যা ১,৩৮,৪৫৮।

চার্লসটন রাজা দ্বিতীয় চার্লসের নামানুসারে ১৬৭০ সালে চার্লসটাউন হিসাবে গড়ে ওঠেছিল। অ্যাসলি নদীর পশ্চিম তীরে আলবেম্যাল বিন্দুতে শহরটি প্রথমে প্রতিষ্ঠিত হলেও ১৬৮০ সালে নগর পরিকল্পনা পাল্টে ফেলা হয়।  দশ বছরের মধ্যে চার্লসটন  উত্তর আমেরিকার পঞ্চম বৃহত্তম শহরে পরিণত হয়। চার্লসটন দাসব্যবসার অন্যতম কেন্দ্রস্থল ছিল। দাসব্যবসায়ীদের ধনে ও প্রাচুর্যে শহরটি আর্থিক সচ্ছলতা লাভ করে।

জোসেফ রেগের মতো স্বাধীনচেতা  দাসব্যবসায়ীরা রাজকীয় আফ্রিকান কোম্পানির একচেটিয়া ব্যবসার অবসান ঘটাতে সক্ষম হন।  ঐতিহাসিকদের মতে, অর্ধেক আফ্রিকান ক্রীতদাসদের চার্লসটন শহরে, বিশেষত গাসডেন জেটিতে আনয়ন করা হতো।  কিন্তু  এ সত্ত্বেও ব্রিটিশ ঔপনিবেশিক আমলে চার্লসটনকে স্থানীয় শাসনের আওতাভুক্ত করা হয়নি। ঔপনিবেশিক বিধানসভা এবং ব্রিটিশ সংসদ প্রেরিত গভর্নর চার্লসটনের কার্যক্রম তত্ত্বাবধান করতেন।  শহরটিকে নির্বাচন পরিচালনার জন্য কতকগুলো অ্যাংলিকান প্যারিশে বিভক্ত করা হয়েছিল।১৭৮৩ সালে স্বাধীনতা যুদ্ধের প্রাক্কালে চার্লসটাউনের নাম পাল্টে চার্লসটন করা হয়। সাউথ ক্যারোলাইনার মধ্যাঞ্চলে ক্রমশ জনসংখ্যা বৃদ্ধি পাওয়ার কারণে রাজ্য সরকার কলাম্বিয়াকে রাজধানী হিসেবে স্বীকৃতি দেয়। অ্যান্টেবেলাম যুগে এটি ক্রীতদাস-সংখ্যাগরিষ্ঠ একমাত্র প্রধান শহর ছিল। ১৮৪০ এর আদমশুমারি পর্যন্ত এটি যুক্তরাষ্ট্রের জনসংখ্যায় শীর্ষ দশটি শহরের একটি ছিল।  শ্বেতাঙ্গ আবাদচাষী ও দাসব্যবসায়ীরা চার্লসটনের কার্যক্রম ব্যাপকভাবে নিয়ন্ত্রণ করত। তারা কেন্দ্রীয় সরকারকে ১৮২৮ ও ১৮৩২ সালে ট্যারিফ বা শুল্ক পুনর্বিন্যাসে বাধ্য করে। ১৮৬১ সালে চার্লসটনের আর্সেনাল, পিনকেনি দুর্গ ও সামটার দুর্গ থেকে কেন্দ্রীয় সরকারের সৈন্যদের সরে যেতে বাধ্য করা হয়। এটাই আমেরিকান গৃহযুদ্ধের ভিত্তি বপন করে দেয়। ২০১৮ সালে সিএনএন প্রকাশিত একটি প্রতিবেদনে দাসব্যবসায় ভূমিকার জন্য চার্লসটন আনুষ্ঠানিকভাবে ক্ষমা প্রার্থনা করে।

ভ্রমণব্যবসার জন্য চার্লসটন বিখ্যাত। ট্রাভেল অ্যান্ড লেইজার ম্যাগাজিন চার্লসটনকে যুক্তরাষ্ট্রের সেরা শহর হিসেবে স্বীকৃতি দিয়েছে। কয়েক দশক ধরেই চার্লসটন অন্যতম সেরা শহরের স্বীকৃতি লাভ করে আসছে।

তথ্যসূত্র

বহিঃসংযোগ

 
 চার্লসটন ভ্রমণ নির্দেশিকা

সাউথ ক্যারোলাইনার শহর
মার্কিন যুক্তরাষ্ট্রের প্রাক্তন অঙ্গরাজ্যের রাজধানী
যুক্তরাষ্ট্রের আটলান্টিক উপকূলের বন্দর শহর
জর্ডান জাতীয় ফুটবল দল

জর্ডান জাতীয় ফুটবল দল () হচ্ছে আন্তর্জাতিক ফুটবলে জর্ডানের প্রতিনিধিত্বকারী পুরুষদের জাতীয় দল, যার সকল কার্যক্রম জর্ডানের ফুটবলের সর্বোচ্চ নিয়ন্ত্রক সংস্থা জর্ডান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৬ সাল হতে ফুটবলের সর্বোচ্চ সংস্থা ফিফার এবং ১৯৭৫ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৩ সালের ৩০শে জুলাই তারিখে, জর্ডান প্রথমবারের মতো আন্তর্জাতিক খেলায় অংশগ্রহণ করেছে; মিশরের আলেকজান্দ্রিয়ায় অনুষ্ঠিত উক্ত ম্যাচে জর্ডান সিরিয়ার কাছে ৩–১ গোলের ব্যবধানে পরাজিত হয়েছে।

আল নাশামা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জর্ডানের রাজধানী আম্মানে অবস্থিত। বর্তমানে এই দলের ম্যানেজারের দায়িত্ব পালন করছেন ভিতাল বোর্কেলমান্স এবং অধিনায়কের দায়িত্ব পালন করছেন গোলরক্ষক আমির শাফি।

জর্ডান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে জর্ডান এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এবং ২০১১ এএফসি এশিয়ান কাপের কোয়ার্টার-ফাইনালে পৌঁছানো। এছাড়াও, জর্ডান ৯ বার ডাব্লিউএএফএফ চ্যাম্পিয়নশিপে অংশগ্রহণ করেছে, যার মধ্যে ৩ আসরে তারা ফাইনালে পৌঁছেছিল।

আমির শাফি, হাসুনেহ আল-শেখ, আমির যিব, হামজা আল-দার্দুর এবং হাসান আব্দুল-ফাত্তিয়াহের মতো খেলোয়াড়গণ জর্ডানের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের আগস্ট মাসে প্রকাশিত র‌্যাঙ্কিংয়ে জর্ডান তাদের ইতিহাসে সর্বপ্রথম সর্বোচ্চ অবস্থান (৩৭তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৫২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জর্ডানের সর্বোচ্চ অবস্থান হচ্ছে ৩৭তম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ১৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
   
 ফিফা-এ জর্ডান জাতীয় ফুটবল দল  
 এএফসি-এ জর্ডান জাতীয় ফুটবল দল 

জর্ডান জাতীয় ফুটবল দল
এশিয়ার জাতীয় ফুটবল দল
সোডিয়াম ফ্লুরাইড

সোডিয়াম ফ্ল‌ুরাইড বা সোডিয়াম ফ্লোরাইড একটি অজৈব যৌগ যার রাসায়নিক সংকেত হল NaF। এই লবণটি  টুথপেস্ট, ধাতুশিল্পে বিগলক ( flux ) হিসাবে, কীটনাশকে এবং ইঁদুরের বিষ তৈরিতে ব্যবহার হয়। এটি বর্ণহীন অথবা সাদা কঠিন পদার্থ। জলে সহজেই দ্রবণীয় হয়। ওষুধশিল্পে ফ্ল‌ুরাইডের এটি একটি সাধারণ উৎস। দাঁতের ক্ষয় এবং রন্ধ্র ( dental cavities ) প্রতিরোধে ব্যবহৃত হয়। ২০১৭ সালে মার্কিন যুক্তরাষ্ট্রে দশ লক্ষেরও বেশি প্রেসক্রিপশনে এটি ওষুধ হিসাবে সুপারিশ করা হয়েছিল। ওষুধ তালিকায় এর স্থান ছিল ২৪৭তম।

ব্যবহার

দাঁতের ক্ষয়রোগ 
দাঁতের স্বাস্থ্য বজায় রাখার জন্য কখন কখনও ফ্ল‌ু‌রাইডের লবণ পৌরসভার পানীয় জলের সাথে মেশানো হয়। এমনকি কিছু কিছু দেশে দাঁতের স্বাস্থ্য বজায় রাখার উদ্দেশ্যে নির্দিষ্ট খাবারের সাথেও মেশানো হয়।ফ্লোরাইড দাঁতের এনামেলের প্রাকৃতিকভাবে তৈরি উপাদান ফ্লোরাপাটাইটের (fluorapatite) গঠনের মাধ্যমে দাঁতের শক্তি বাড়াতে সাহায্য করে।

রসায়ন 
রাসায়নিক সংশ্লেষণ এবং ধাতুশিল্পে সোডিয়াম ফ্লোরাইডের বিশেষ ব্যবহার রয়েছে। এটি অ্যাসাইল ক্লোরাইড, সালফার ক্লোরাইড এবং ফসফরাস ক্লোরাইড সহ ইলেকট্রন আকর্ষী ক্লোরাইডগুলির সাথে বিক্রিয়া করে।

উৎপাদন 
হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড (H2SiF6) -কে সোডিয়াম হাইড্রক্সাইড দিয়ে প্রশমিত করে সোডিয়াম ফ্লোরাইড উৎপাদন করা হয়। সুপারফসফেট সার উৎপাদনের সময় ফসফেটের খনিজ ফ্লোরাপাটাইট (Ca5(PO4)3F) থেকে বিক্রিয়ার সময় উপজাত হিসাবে হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড পাওয়া যায়।

তথ্যসূত্র 

অজৈব যৌগ
ফ্লোরিন যৌগ
ফ্লোরাইড
সোডিয়াম যৌগ
ধাতব হ্যালাইড
তুরস্কে ভারতীয়

ভারতীয়রা, তুরস্কে ৩০০ জনসংখ্যার একটি নগণ্য সম্প্রদায় যারা মোটামুটিভাবে ১০০ পরিবার সহ বসবাস করে। তাদের মধ্যে বেশিরভাগই চিকিৎসক,কম্পিউটার ইঞ্জিনিয়ার বা বহুজাতিক কোম্পানিগুলির কর্মী। তুরস্কে ভারতের একটি ক্ষুদ্র ব্যবসাও রয়েছে যা রিলায়েন্স ইন্ডাস্ট্রিজ,টাটা মোটরস ও ইন্ডোরমা কোম্পানিগুলির প্রতিনিধিত্বকারী অফিসের দ্বারা পরিচালিত হয়।

সম্পর্ক 
বেশিরভাগ ভারতীয়রা হিন্দু এবং তারা তুরস্কে  হিন্দুদের একটি গোষ্ঠী তৈরি করেছে। বর্তমান সময়ে,তুর্কি সমাজের সাথে সম্পর্কের উন্নতিকরণ ও গোষ্ঠীটির উন্নয়নের জন্য ভারতের পর্যটনশিল্প ও সংস্কৃতি আনয়নের প্রচেষ্টা চলছে।

আরও দেখুন 
 তুরস্কের জনমিতি

তথ্যসূত্র

বহিঃসংযোগ 

তুরস্ক
দেশ অনুযায়ী ভারতীয় বিক্ষিপ্ত উদ্বাসন
ইউরোপে ভারতীয় বিক্ষিপ্ত উদ্বাসন
বিলাসপুরী ভাষা

বিলাসপুরী (Takri: ), বা কহলুরী ভাষা (Takri:) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের বিলাসপুর জেলা ও পাঞ্জাব রাজ্যের রূপনগর ও হোশিয়ারপুর জেলায় বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ পূর্বতন পাঞ্জাবের পার্বত্য অঞ্চলে অবস্থিত বিলাসপুর রাজ্যে বসবাসকারী জনগোষ্ঠী বিলাসপুরীভাষী।

বিলাসপুরী ভাষাকে পশ্চিমা পাহাড়ি ভাষাগোষ্ঠীর অন্তর্ভুক্ত করা হলেও ভারতের জনগণনায় এটিকে পাঞ্জাবি ভাষার উপভাষা হিসেবে উপস্থাপন করা হয়েছে।

উপভাষা 
বিলাসপুরী ভাষার পাঁচটি উপভাষা হল:

 উত্তর-পূর্বা বিলাসপুরী (কুমারহাটির উত্তর-পূর্বের অঞ্চলে): মণ্ডিয়ালীর সাথে এর মিল রয়েছে৷ 
 উত্তরা বিলাসপুরী (কুমারহাটির উত্তর দিকে): মণ্ডিয়ালীর সাথে এর মিল রয়েছে৷
 পশ্চিমা বিলাসপুরী: এই অপভাষিয় সর্বাধিক পাঞ্জাবি কহলুরী শব্দভাণ্ডার রয়েছে৷
 কেন্দ্রীয় বিলাসপুরী: ঐতিহাসিক বিলাসপুর শহরকে কেন্দ্র করে যে অঞ্চল, পাঞ্জাবি ভাষার সাাথে এর মিল রয়েছে৷
 দাবিন বা দাউন: বিলাসপুর শহরের পূর্ব ও দক্ষিণ-পূর্বের অঞ্চল৷

এই ভাষার উপভাষাগুলি এতটা পরস্পর সাদৃশ্যযুক্ত যে বাইরের যে কেউ এটিকে একটিই উপভাষা বলে মনে করবে৷

লিপি
বিলাসপুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কহলুরী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷

জনসংখ্যা
২০১১ খ্রিস্টাব্দের জনগণনা অনুযায়ী ভারতে সিরমৌরী ভাষাভাষীর সংখ্যা ২,৯৫,৮০৫ জন, যেখানে ২০০১ খ্রিস্টাব্দে এই জনসংখ্যা ছিলো ১,৭৯,৫১১ জন৷ পাঞ্জাবের হোশিয়ারপুর জেলার পার্বত্য অঞ্চলের ভাষাও পাহাড়ি ভাষা।

ভারত - ২,৯৫,৮০৫
হিমাচল প্রদেশ - ২,৯৫,৭৬২ (৪.৩১%)
বিলাসপুর জেলা - ২,৯১,৭১৫ (৭৬.৩৭%)
 ঘুমরবীন ব্লক - ৮৩,৭০৯ (৯৩.৫১%)
 ভরারী ব্লক - ৩৬,৬৬৪ (৮০.২০%)
 ঝাণ্ডুতা ব্লক - ৮৪,৪৪১ (৯২.২২%)
 নয়নাদেবী ব্লক - ১৫,৪০১ (৩২.৯৯%)
 বিলাসপুর সদর ব্লক - ৪৯,৭২০ (৬৫.৬৭%)
 নামহোল ব্লক - ২১,৭৮০ (৬৬.৪৭%)

বর্তমান অবস্থা 
বিলাসপুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। এই ভাষাটি কোন সরকারি পদমর্যাদা নেই এবং এটি বর্তমানে পাঞ্জাবী ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ বিলাসপুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।

ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ আবার বিলাসপুরীর মতো কিছু ভাষা হয়ে রয়েছে বৃহত্তর পাঞ্জাবির উপভাষা৷

তথ্যসূত্র

পাহাড়ী ভাষা
হিমাচল প্রদেশের ভাষা
ইন্দো-আর্য ভাষাসমূহ
উত্তর ইন্দো-আর্য ভাষা
বিলাসপুর জেলা, হিমাচল প্রদেশ
রূপনগর জেলা
ভারতের বিপন্ন ভাষা
দেবনাগরী লিপিতে লেখা ভাষা
বিভূতিভূষণ দত্ত

বিভূতিভূষণ দত্ত (জন্ম: ২৮ জুন ১৮৮৮—মৃত্যু: ৬ অক্টোবর ১৯৫৮) ছিলেন একজন ভারতীয় গাণিতিক ইতিহাসবেত্তা ও সন্ন্যাসী।

জীবনী 
দত্ত চট্টগ্রাম জেলার কানুনগোপাড়ায় একটি দরিদ্র বাঙালি পরিবারে জন্মগ্রহণ করেছিলেন। তিনি গণেশ প্রসাদের ছাত্র ছিলেন এবং তৎকালীন কলকাতা বিশ্ববিদ্যালয় থেকে পড়াশোনা করেছিলেন। ১৯১৪ সালে সেখান থেকেই গণিতে স্নাতকোত্তর ডিগ্রি এবং ১৯০৪ সালে ফলিত গণিতে ডক্টরেট ডিগ্রি অর্জন করেছিলেন। তিনি কলকাতা বিশ্ববিদ্যালয়ে অধ্যাপনা করেছিলেন যেখানে তিনি ইউনিভার্সিটি সায়েন্স কলেজের প্রভাষক ছিলেন এবং ১৯২৪-১৯২২ এর সময় ফলিত গণিতের রাসবিহারী ঘোষ অধ্যাপক ছিলেন। ১৯২০ এবং ১৯৩০ এর দশকে তিনি ভারতীয় গণিতের ইতিহাসের একজন কর্তাব্যক্তি  হিসাবে খ্যাতি অর্জন করেছিলেন। তিনি ভারতীয় দর্শন এবং ধর্ম সম্পর্কে গভীর আগ্রহী ছিলেন। ১৯২৯ সালে তিনি অধ্যাপনা থেকে অবসর গ্রহণ করেন ও ১৯৩৩ সালে বিশ্ববিদ্যালয় ত্যাগ করেন এবং ১৯৩৮ সালে স্বামী বিদ্যারণ্য নামে সন্ন্যাসী জীবন শুরু করেছিলেন। জীবনের শেষ বছরগুলোতে, স্বামী বিদ্যারণ্য হিসাবে তিনি মূলত রাজস্থানের পুষ্করে থাকতেন।

রচনা 
হিন্দু গণিতের ইতিহাস: একটি উৎস বই, অভধেশ নারায়ণ সিংহের (১৯০১-১৯৫৪) সাথে যৌথভাবে রচিত এই  বইটি ভারতীয় গণিতের ইতিহাসে একটি আদর্শ রেফারেন্স হয়ে উঠেছে। তিনি সূলবা সুত্রে একটি মনোগ্রাফও লিখেছিলেন। তাঁর রচিত ‘History of Hindu Mathematics’ এবং ‘প্রাচীন ভারতের ভাগবত কাহিনী দুটি পরিচিত গ্রন্থ। তিনি ভারতীয় গণিতের ইতিহাস সম্পর্কিত ৭০ টিরও বেশি গবেষণামূলক প্রবন্ধ প্রকাশ করেছিলেন।

আরো দেখুন 

 হিন্দু গণিতের ইতিহাস: একটি উৎস বই

তথ্যসূত্র

বহিঃসংযোগ 
 জীবনী 

১৯৫৮-এ মৃত্যু
১৮৮৮-এ জন্ম
বাঙালি গণিতবিদ
চট্টগ্রাম জেলার ব্যক্তি
কলকাতা বিশ্ববিদ্যালয়ের শিক্ষক
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় গণিত
গণিতের ইতিহাসবিদ
শাহিদা হাসান

শাহিদা হাসান (    ) (জন্ম ২৪ নভেম্বর ১৯৫৩ চট্টগ্রাম, বাংলাদেশ) একজন সমসাময়িক উর্দু কবি। তিনি তার কবিতা ও গজলের জন্য পাকিস্তানে বেশ সুপরিচিত। তিনি প্রচুর উর্দু কবিতা লিখেছেন, যা ইয়াহান কুছ ফুল রাখে হ্যায় এবং এক তারা হ্যায় সরহানে মেরে শিরোনামে দুটি অনুমোদিত সংকলনে প্রকাশিত হয়েছে।'' তিনি করাচি বিশ্ববিদ্যালয় থেকে ইংরেজিতে স্নাতকোত্তর অর্জন করেছেন।

গজল রচনা 
শাহিদা উর্দু কবিতায় অবদানের জন্য বেশ পরিচিত, বিশেষত পাকিস্তানে।

পাকিস্তান ও অন্যান্য বিভিন্ন দেশের সাহিত্যের সাথে সম্পর্কিত বেশ কয়েকটি উর্দু কবিতা অধিবেশন এবং অনুষ্ঠানে তাকে আমন্ত্রণ জানানো হয়। সমসাময়িক ছোঁয়াযুক্ত তার গজল এবং কবিতা বিশেষত উর্দু সাহিত্যের বুদ্ধিজীবীদের মাঝে প্রশংসিত হয় এবং তাদের বহু কর্মশালায় প্রশংসিত হয়, যেখানে তাকে প্রায়শই তাঁর লিখিত রচনাগুলি বর্ণনা করার জন্য আমন্ত্রণ জানানো হয়।

তথ্যসূত্র 

১৯৫৩-এ জন্ম
জন্মের স্থান অনুপস্থিত (জীবিত ব্যক্তি)
জীবিত ব্যক্তি
চট্টগ্রাম জেলার ব্যক্তি
পাকিস্তানি নারী কবি
সুনীল মৈত্র

সুনীল মৈত্র (১ ফেব্রুয়ারি ১৯২৭ - ১৮ সেপ্টেম্বর ১৯৯৬) ছিলেন একজন বাঙালি রাজনীতিবিদ। তিনি বাংলাদেশের চট্টগ্রামে জন্মগ্রহণ করেছিলেন  এবং ভারতের ৭ম লোকসভার সদস্য ছিলেন।  তিনি ভারতের কমিউনিস্ট পার্টি (মার্কসবাদী) দলের সদস্য হিসাবে পশ্চিমবঙ্গের কলকাতা উত্তর-পূর্ব নির্বাচনী এলাকার প্রতিনিধিত্ব করেছিলেন। মৈত্র নিখিল ভারত বীমা কর্মচারী সমিতির নেতৃত্বের মধ্যেও ছিলেন।

তথ্যসূত্র 

কলকাতার রাজনীতিবিদ
পশ্চিমবঙ্গের লোকসভা সদস্য
বাঙালি রাজনীতিবিদ
সপ্তম লোকসভার সদস্য
১৯৯৬-এ মৃত্যু
১৯২৭-এ জন্ম
চট্টগ্রাম জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পূর্ব সমুদ্র

পূর্ব সমুদ্র (কোরীয়: 동해, রুশ: Японское море, ইংরেজি: East Sea / Sea of Japan, জাপানি: 日本海) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। সুগার্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রণালী ও সুশিমা প্রণালী সাগরটিকে পূর্ব চীন সাগরের সাথে যুক্ত করেছে। পূর্ব সমুদ্র পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।

ঐতিহাসিক পটভূমি 
2000  বছরেরও বেশি সময় ধরে   কোরিয়াতে "পূর্ব সমুদ্র " নামটি বিভিন্ন জায়গায় বর্ণিত হয়ে এসেছে, যেমন - " তিন রাজত্বের ইতিহাস " , "রাজা গোআংগেতো-র স্মৃতিস্তম্ভ " , এবং " কোরিয়ার আটটি প্রদেশের মানচিত্র "।

১৬০২ সালে পূর্ব সমুদ্রের জন্য  "জাপানের সমুদ্র " নামটি প্রথম ব্যবহার করেন মাতেও রিচি । জাপান এই বিষয়ে জোর দিয়ে বলেন যে , "জাপানের সমুদ্র " নামটি বেশি প্রচলিত হয় ১৯শের দশকের দিকে যখন দক্ষিণের মানচিত্রে এই নামের ব্যবহার হতে থাকে সম্পূর্ণ ১৯শের দশক ধরে। যদিও,  সেই সময়ের  অনেক জাপানি মানচিত্রে যেমন,  "সরলিকৃত জাপানের মানচিত্র পেরিফেড়ি- ১৮৯০" এবং "নতুন বিশ্ব মানচিত্র- ১৮৪৪" এই সামুদ্রিক অংশকে " "জোসন (কোরিয়া) - এর সমুদ্র " বলে বর্ণনা করা হয়েছে এবং দেখানো হয়েছে যে সেই সময়ে জাপানেও "জাপানের সমুদ্র " নামটি প্রতিষ্ঠিত হয়নি।

১৯শের এবং ২০-র দশকের দিকে জাপানের এশিয়ার ক্ষমতাবান দেশে পরিণত হওয়ার সঙ্গে সঙ্গে বর্তমান মানচিত্রে সঙ্গে অনুরূপ যে মানচিত্র সেই সময়ে তৈরি হয় তাতে কোরিয়ার উপদ্বীপ ও জাপানের দ্বীপপুঞ্জ এর মধ্যবর্তী সামুদ্রিক অংশ "জাপানের সমুদ্র " নামে ব্যপক  ভাবে পরিচিত হয়। " জাপানের সমুদ্র " নামটি পরে আরও প্রচলিত হয় কোরিয়ার জাপানের উপনিবেশ থাকা কালিন যখন কোরিয়ার কোনও সুযোগ ছিল না ।

কোরিয়ার যুদ্ধের শেষে প্রশাসনিক ক্ষমতা গঠনের পরে কোরিয়া অটলভাবে প্রচেষ্টা করে "পূর্ব সমুদ্র " নামের বৈধতা পুনরুদ্ধার করার জন্য।  দৃষ্টান্ত হিসাবে , কোরিয়া ও জাপানের মধ্যে "ফিশারি চুক্তি-১৯৬৫" নিয়ে আলোচনা চলাকালীন তারা সামুদ্রিক অংশের নির্দিষ্ট নামে সহমত না হতে পারায় ঠিক করেন যে দুই দেশে নিজেদের চুক্তিতে নিজেদের নির্ধারিত নাম যা হল কোরিয়ার ক্ষেত্রে "পূর্ব সমুদ্র "এবং জাপানের ক্ষেত্রে "জাপানের সমুদ্র " নামের ব্যবহার করবেন।  কোরিয়ার বেসরকারী সেক্টরও অনবরত বিশ্বের মানচিত্রে "পূর্ব সমুদ্র " নামের প্রতিষ্ঠা করার চেষ্টা করছেন।  কোরিয়ার সরকার ১৯৯১ সালে সংযুক্ত জাতিসংঘের  সম্পূর্ণ সদস্য হওয়ার পরেই , ১৯৯২ সালে সংযুক্ত জাতি সম্মেলনের ভৌগোলিক নামের মানিককরণ ক্ষেত্রে  বিষয়টি উত্থাপন করেন ।

বর্তমান ব্যবহারের জন্য অনুশীলন 
“পূর্ব সমুদ্র”  নামটির বৈধতার জন্যে  বাড়তে থাকা বিদেশি সমর্থন

কোরিয়ার বারবার চেষ্টার জন্য নানা দেশ বিদেশের মিডিয়া , মানচিত্রবিদ্ আর প্রকাশকরা “পূর্ব সমুদ্র” এবং “জাপানের সমুদ্র” দুটো নামই ব্যবহার করে।

জাপান ও কোরিয়া দুজনেই গবেষণা করে দেখেছে এমন ধরনের মানচিত্র যেটার দুটো নামই ব্যবহার করা হয়েছে, সেটার ব্যবহার  2.8 %  2000 সাল থেকে বেড়ে 10.8% (18.1% ব্যবসায়িক মানচিত্রের ক্ষেত্রে)  বৃদ্ধি পেয়েছে 2005 সালে  এবং 23.8% হয়েছে 2007 সালে আর 28.7% হয়েছে 2009 সালে।

এই কারণগুলোর জন্য দুটো নামেরই ব্যবহার দেশ বিদেশের নানা স্বীকৃত মানচিত্রকার ও মিডিয়ার জন্য স্থীর গতিতে বেড়ে চলেছে, যেটা ইঙ্গিত করে লোকের বাড়তে থাকা সচেতনতা, উপলদ্ধি “পূর্ব সমুদ্র” নামের বৈধতা বিদেশী সমপ্রদায়ের মধ্যে।

তথ্যসূত্র